dwelc de vors jan laurens hem verantweerden dede seggen dat
hij de opdracht en vercopinghe vanden vors beempden
genoech kynde geschiet te zijne mair seide dat hij met
den peningen vanden selven goeden gecomen niet en hadde
connen betaelt gesijn noch oic metten bosscht geleghen te
berthem dat hem de vors jan lonijs in handen gesedt hadde
voir twintich ryns guld dair mede hij den selven
bosch hadde mogen te seken tijden lossen die langhe
overleden was en dat de vors pet van ovdle gheen penige
gheven en woude noch oic sculdich en wae te gheven
aengesien dat hij gheen goede guedinge en hadde vand
vors beempde hoe wel de selve jan laur aenden vors
peten versocht hadde met rechte Seggen vort dat
de vors her robbert zijn derdendeel vanden vors leen
goeden afgetogen hadde en alsoe en wae hij niet betaelt
Puterende tot desen de vors jan laur zijnen eedt ten heylige
te doen dat hem de vors jan lonijs van montcoste
noch sculdich en belanc was xx r gul bieden alle sake
te thoenen soe verre hem die dienen mochte in rechte
hopen wair hij die also gethoenen conste dat de voirs
jan lonijs den vors janne laurs sculdich soude zijn op te
legghen oft d voir gehouden te bliven Was gewijst
met vonissen d scepen van loven ter manesse smeyes
na aenspke verantwerden en thoenessen des vors jan
laureys wair de vors jan laur zijnen eedt doet
also hij gepnteert heeft dat hem jan lonijs da
boven alle ontfanc en boven de weerde vanden bossche
noch twintich rgul sculdich is dat de vors jan
lonijs te rechte is gehouden welcken eedt de voirscr
jan lants oppembairlic inden rechte gedaen heeft pntit
scabinis in scampno mtii xxix
WWelcken eedt de vors jan laur oppembairlic inden rechte
gedaen heeft pntib scabinis in scapno dempto abs aplis
xi post sestum pasche